Datum: 13.12.2019. **SAOPŠTENJE ZA MEDIJE**

**Ekskluzivno: nova hit serija domaće produkcije na m:tel TV ekranima!**

 *„Junaci našeg doba“, nova je serija sa 21 epizode, čiji scenario potpisuje Siniša Pavić.*

*m:tel vam donosi ekskluzivnu ponudu za gledanje svih epizoda serije, prije njenog puštanja na TV programu, koliko god puta i kad god vi to želite!*

Iz Pavićevog pera izašao je još jedan scenario za domaću seriju koja će, sudeći po najavama, zablistati televizijskim nebom poput kultnih serija koje je ovaj poznati scenarista do sada uradio. S tim u vezi spomenimo njegove serije Bolji život, Porodično blago, Srećni ljudi, Stižu dolari, Bela lađa…

Premijeru serije Junaci našeg doba gledajte na programu RTS-a od 17. decembra, a **korisnici m:tel TV paketa imaju i ekskluzivnu mogućnost pretpremijernog gledanja svih epizoda ove serije i to od 13. decembra!** U m:tel videoteci od tog dana biće dostupne sve epizode koje se mogu aktivirati po cijeni od 17 KM, a korisnik će ih od momenta aktivacije imati 30 dana na raspolaganju.

Ovu komediju produkcijski potpisuju „Telekom Srbija“ i „Košutnjak film“, a ona prati sudbinu porodice Čičanović, koji su personifikacija 'junaka našeg doba'. Svakako, kako i sam Pavić kaže, naslov serije je dvosmislen, kao i naslovi svih njegovih prethodnih serija.

Informacije o načinu na koji možete da aktivirate gledanje svih epizoda, pronađite na stranici [blog.mtel.ba](http://blog.mtel.ba/ekskluzivno-nova-hit-serija-domace-produkcije-na-mtel-tv-ekranima/).

**m:tel – imate prijatelje!**